નવસારી શહેરમાં છેલ્લા કેટલાક વરસોમાં દ્વિચક્રી,ત્રણ ચક્રી અને ચાર ચક્રી એમ તમામ પ્રકારનાં વાહનોની સંખ્યામાં વધારો થયો છે.જોકે જેટલા પ્રમાણમાં વાહનોની સંખ્યા વધી છે તેના પ્રમાણમાં માર્ગ વધ્યા નથી યા તો પહોળા પણ થયા નથી,જેથી માર્ગો ઉપર ટ્રાફિકની સમસ્યામાં વધારો થયો છે. આમ તો પાલિકાએ કેટલાક મુખ્ય માર્ગો ઉપર ડીવાઇડર બનાવી ટ્રાફિક નિયમન કરવાનો પ્રયત્ન કર્યો છે.આમ છતાં અનેક માર્ગ ઉપર ડીવાઇડર બનતા (યા બનાવવું શક્ય હોય) ટ્રાફિક નિયમનની સમસ્યા યથાવત રહી છે.પાલિકાએ ડિવાઇડર વિનાનાં માર્ગો ઉપર ટ્રાફિક નિયમન કરવા માર્ગો ઉપર સફેદ પટ્ટાઓ મારવાનું શરૂ કર્યુ છે.